SK Úradný vestník Európskej únie C 258/2

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2005/C 258/02)

Číslo pomoci: XA 36/05

Členský štát: Španielsko

Región: Galícia

Názov programu pomoci: Pomoc pre vypracovanie a distribúciu sektorových sprievodcov na implementáciu systémov zabezpečenia kvality v galicijskom agro-potravinárskom odvetví

Právny základ: Orden de XXX de XXX por la que se regulan ayudas para la elaboración y difusión de guías sectoriales para la implantación de sistemas de aseguramiento de la calidad en las industrias agroalimentarias gallegas. Táto vyhláška súvisí so zákonom 2/2005 z 18. februára 2005 o podpore a ochrane galicijskej potravinovej kvality (DOG č. 49 z 11. marca). Pomoc je určená na prispôsobenie agro-potravinárskych podnikov požiadavkám na zabezpečenie kvality, ktoré sú ustanovené v tomto zákone

Ročné výdavky plánované v rámci programu pomoci:

2005: 200 000 EUR

2006: 250 000 EUR

Maximálna intenzita pomoci: 80 % oprávnených nákladov, s maximálnou čiastkou pre príjemcu vo výške 30 000 EUR. Okrem toho sa výslovne uvádzajú limity kumulácie, ktoré sú ustanovené v nariadení (ES) č. 1/2004

Dátum implementácie: Po uverejnení vyhlášky o pomoci, pravdepodobne v apríli alebo máji 2005

Trvanie programu: 2005 – 2006

Účel pomoci: Dosiahnuť prispôsobenie agro-potravinárskych malých a stredných podnikov požiadavkám na zabezpečenie kvality (implementovanie systémov sledovania a potravinovej kvality všeobecne), ktoré sa zavádzajú v galicijskom zákone 2/2005 z 18. februára, subvencovaním nákladov, ktoré vznikajú pri vypracovávaní a distribúcii sektorových sprievodcov na implementáciu týchto systémov, ktoré sú ustanovené v usmerneniach nariadení (ES) č. 178/2002 a (ES) č. 852/2004. Pomoc sa považuje za zahrnutú do cieľov uvedených v článku 13 (Pomoc na podporu výroby a odbytu kvalitných poľnohospodárskych výrobkov) nariadenia (ES) č. 1/2004

Príslušný(-é) sektor(-y) hospodárstva: Všetky agro-potravinárske sektory, od výroby až po spracovanie a uvedenie na trh

Názov a adresa orgánu poskytujúceho pomoc:

Dirección General de Industrias y Promoción Agroalimentaria. Consellería de Política Agroalimentaria y Desarrollo Rural Rúa dos Irmandiños, s/n 15771 Santiago de Compostela

Internetová stránka: http: //www.xunta.es/doc/dog.nsf

Číslo pomoci: XA 38/05

Členský štát: Francúzsko

Región: Departement Loire-Atlantique

Názov programu pomoci:: program pomoci na nemateriálne investície do vinárskeho odvetvia (technická pomoc)

Právny základ: Articles L 1511-1 et suivants du code général des collectivités territoriales

Ročné výdavky plánované v rámci programu pomoci: 90 000 EUR na trojročné obdobie (30 000 EUR ročne)

Maximálna intenzita pomoci:

— medzi 25 % a 50 % nákladov na audit a technickú kontrolu (povolené náklady: 600 EUR na jednotku)

— medzi 30 % a 70 % nákladov na diagnostiky a audity podniku (povolené náklady medzi 600 a 2 000 EUR na jednotku)

Výška pomoci bude podliehať dvom stropom podľa bodu 14 usmernení pre poľnohospodárstvo: 100 000 EUR na príjemcu za trojročné obdobie, alebo 50 % všetkých výdavkov na technickú pomoc, a to podľa vyššej čiastky

Dátum implementácie: ihneď po prijatí potvrdenia o doručení Európskej komisii

Trvanie programu pomoci: tri roky, do hospodárskeho roku 2006/2007

Účel pomoci: Toto opatrenie sa bude vzťahovať na odborníkov pôsobiacich v nantskom vinárskom odvetví na celom území departementu Loire-Atlantique a jeho cieľom je zlepšiť kvalitu produktov a prevádzky vinárskych podnikov v tomto departemente pomocou finančnej pomoci Generálnej rady na výdavky za technické poradenstvo.

Charakter podporovaných činností: Financovanie výdavkov za technické poradenstvo poskytnuté vinárom.

V zmysle článku 14 nariadenia Komisie (ES) č. 1/2004 z 23. decembra 2003 sa finančná pomoc môže poskytnúť na prevádzkové audity a technickú kontrolu vinárov, ako aj všeobecné diagnostiky a podnikové audity, ktoré sa vinárskym podnikom navrhnú s cieľom vytvorenia individuálnych a prispôsobených akčných plánov

Príslušný(-é) sektor(-y): Všetci poľnohospodári v departemente, hlavne vinohradníci

Názov a adresa orgánu poskytujúceho pomoc:

M. le Président du Conseil général de Loire-Atlantique Hôtel du département, 3 quai Ceineray BP 94109 FR-44041 Nantes Cedex 1

Internetová stránka: www.cg44.fr/action/agriculture

Číslo pomoci: XA 39/05

Členský štát: Francúzsko

Región: región Franche-Comté

Názov programu pomoci: Technická podpora: pokusy a predvádzanie v rámci operácie INTERREG „francúzsko-švajčiarsky rozvoj a využívanie liečivých a aromatických rastlín“ (1. fáza)

Právny základ:

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement (CE) no 1260/1999 du Conseil du 21 juin 1999 portant dispositions générales sur les fonds structurels,

— Conseil Régional: Commission permanente du 27 mai 2004,

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Ročné výdavky plánované v rámci programu pomoci: 21 963,36 EUR

Maximálna intenzita pomoci: 30 %

Dátum implementácie: rok 2005, hneď po obdržaní potvrdenia o prijatí Európskou komisiou

Trvanie programu pomoci: najneskôr do 31. decembra 2005

Účel pomoci: Pomoc je určená na nasledovné činnosti, ktoré spadajú pod článok 14 nariadenia (ES) č. 1/2004 (technická pomoc v poľnohospodárskom sektore):

V spolupráci s externými poradcami definícia demonštračného protokolu liečenia mastitídy hovädzieho dobytka a oviec pomocou aromoterapie a fytoterapie.

Program zdomácňovania a výberu aromatických a liečivých rastlín (v spolupráci s externými poradcami definícia demonštračného protokolu na kultiváciu, lokalizácia miest a demonštrácia kultivácie, monitorovanie a registrácia).

Popularizácia a komunikácia (podujatia, dokumentačné stredisko, informačná činnosť)

Cieľom je:

Poskytnúť poľnohospodárom a širokej verejnosti informácie o produktoch, ktoré vznikli spracovaním aromatických a liečivých rastlín, a o spôsoboch ich využitia v poľnohospodárstve na liečenie zvierat.

Posilniť vývoj praktík profesionálov a laikov k väčšiemu rešpektovaniu životného prostredia (výskum-pokus). Pokusy uskutočnené na ovciach a hovädzom dobytku umožnia dosiahnuť tento cieľ a spoznať rôzne spôsoby využitia rastlín vo veterinárskej medicíne na liečenie stád.

Zhromaždiť a vybrať referencie, poznatky a know-how ohľadom produkcie, spracovania a domáceho a profesionálneho využitia rastlín. Tieto referencie umožnia predvádzanie, pokusy a prispôsobenie miestnym podmienkam. Prípraviť poznatky a know-how získané z častí projektu s cieľom ich sprístupnenia profesionálom a širokej verejnosti. Využiť rastliny z cezhraničného Jurského masívu zvyšovaním produkcie a zbieraním úrody vo veľkom a posúdiť ich sociálno-ekonomický vplyv. Znížiť výrobné náklady a náklady na spracovanie zavedením strojov na spracovanie pestovaných rastlín, lesných produktov a rastlín z úhorom ležiacej pôdy zároveň.

Posilniť imidž našich regiónov ako regiónov pohostinných, prirodzených, ktoré sú kolískou inovácie a alternatívnych metód, podporovať a vyzdvihnúť miestne zvláštnosti v oblasti využívania rastlín z Masívu, podporovať miestne iniciatívy a partnerstvá v tejto tematike

Príslušný(-é) sektor(-y) hospodárstva: Poľnohospodári regiónu Franche-Comté, ktorí sa zaujímajú o tento program buď z hľadiska priemyselných a liečivých rastlín (12. kapitola nomenklatúry), alebo z hľadiska živých zvierat (1. kapitola nomenklatúry)

Názov a adresa orgánu poskytujúceho pomoc:

M. le Président du Conseil Régional de Franche-Comté Hotel de Region 4 Square Castan FR-25031 Besancon Cedex

Internetová stránka: Conseil Régional: www.cr-franche-comte.fr

(a FEDER: www.interreg3afch.org/)

Ďalšie informácie: Uskutočnenie programu je zverené miestnej verejnej inštitúcii pre poľnohospodárske vzdelávanie Lons Le Saunier „Edgar Faure“ – 614 avenue Edgar Faure, FR-39570 Montmorot

Číslo pomoci: XA-41/05

Členský štát: Holandsko

Región: Provincia Frízsko

Názov schémy pomoci alebo názov spoločnosti prijímajúcej individuálnu pomoc: Nariadenie o podpore pre historické budovy a miesta a kultúrne dedičstvo (2005 – 2010)

Právny základ:

— Algemene wet bestuursrecht, 4. fejezet

— Algemene Subsidieverordening Provincie Fryslân 1998

— Provinciewet, 145. cikk

Ročné výdavky plánované podľa schémy alebo celková čiastka individuálnej pomoci udelenej spoločnosti: Priemerná výška ročných výdavkov je 882 000 EUR

Plánované rozdelenie výdavkov počas nasledujúcich rokov:

480 000 EUR na rok 2005,

1 274 264 EUR na rok 2006,

877 132 EUR na rok 2007,

877 132 EUR na rok 2008,

877 132 EUR na rok 2009

Maximálna intenzita pomoci: Maximálna intenzita pomoci je 50 % dotovateľných nákladov. Maximálna výška pomoci je 60 000 EUR na žiadosť

Dátum realizácie: Implementácia sa má zrealizovať po uverejnení v Provinciaal Blad (časopise provincie). Predpokladaný dátum vstúpenia do platnosti je najskôr 1. júla 2005

Trvanie schémy alebo poskytnutie individuálnej pomoci: Schéma sa bude realizovať do 31. decembra 2009, vrátane (1)

Účel pomoci:

— reštaurovanie, údržba a architektonická štúdia historických budov a miest v provincii Frízsko,

— projekty a činnosti zamerané na zachovanie, posilnenie a podporu kultúrno-historického dedičstva Frízska.

Používa sa článok 5 nariadenia (ES) č. 1/2004

Tam, kde ide o nahraditeľné náklady, ako základ poslúžia politické pravidlá oddelenia vlády pre záchranu historických budov a miest. Tieto politické pravidlá sa uverejnili pod referenčným číslom WJZ/1998/53812 (8077) v Staatscourant (Úradný vestník) č. 17 z 26. januára 1999

Príslušný(-é) sektor(-y): Táto schéma sa nevzťahuje na výrobu a/alebo spracovanie a/alebo predaj

Názov a adresa orgánu poskytujúceho pomoc:

Provincie Fryslân Postbus 20120 NL-8900 HM Leeuwarden

Internetová stránka: URL: www.fryslan.nl

Ďalšie informácie: Nariadenie pre provinciu zahŕňa rôzne kategórie historických budov a miest. Priorita na roky 2005 a 2006 má patriť dotáciám pre farmy (a cirkevné stavby). Táto schéma sa zhoduje s nariadením o výnimke (1)

Číslo pomoci: XA-42/05

Členský štát: Holandsko

Názov programu pomoci alebo názov spoločnosti, ktorá prijíma individuálnu pomoc: Pomoc pri testoch na prenosnú spongiformnú encefalopatiu (PSE) u jatočných kôz

Právny základ: Begroting van het Ministerie van Landbouw, Natuur en Voedselkwaliteit. Rozpočet Ministerstva poľnohospodárstva, prírody a kvality potravín

Príloha III k nariadeniu (ES) č. 999/2001 zmenená a doplnená nariadením (ES) č. 214/2005, ktorá členské štáty zaväzuje, aby testovali kozy na PSE. V súvislosti s rozpočtom sa náklady súvisiace s týmito testami nepresunú na vlastníkov kôz

Ročné výdavky plánované v rámci programu alebo celková čiastka individuálnej pomoci, ktorá bola spoločnosti poskytnutá: Celkový pridelený rozpočet dosiahne maximálne 84 000 EUR ročne. Vychádza z maximálneho počtu 7 000 kôz

Maximálna intenzita pomoci: Celková cena jedného testu je 42 EUR. Holandsko sa podieľa sumou 12 EUR na jatočnú kozu (staršiu ako 18 mesiacov), pričom túto čiastku dopĺňa suma 30 EUR spolufinancovaná Európskou Komisiou

Dátum implementácie: Záväzok testovať kozy nadobudol platnosť podľa nariadenie (ES) č. 214/2005, ktorým sa mení a dopĺňa nariadenie (ES) č 999/2001 dňom nasledujúcim po jeho uverejnení v Úradnom vestníku Európskej únie. Keďže požiadavka Spoločenstva veľmi rýchlo vstúpila do platnosti, testovanie kôz v Holandsku prebehlo hneď. Náklady na testovanie sa nepreniesli na pôvodného vlastníka kôz

Trvanie programu alebo poskytnutej individuálnej pomoci: Pomoc sa udelí v tejto forme, pokiaľ Európska Komisia rozhodne o tom, či sa budú jatočné kozy naďalej testovať na PSE. Komisia oznámila, že sa v tejto veci rozhodne na jeseň 2005. Hneď ako sa rozhodne o pokračovaní alebo testovaní kôz na PSE, musí sa znovu rozhodnúť, či sa pomoc má poskytnúť a ak áno, v akej forme

Cieľ pomoci: Podľa holandskej vlády spadá táto pomoc pod článok 15 nariadenia Komisie (ES) č. 1/2004 z 23. decembra 2003

Cieľom je získať epizootické údaje o výskyte PSE u kôz

Poskytovanie pomoci spočíva v povinnom testovaní kôz na PSE uloženým nariadením (ES) č. 999/2001. Cieľom bolo stanoviť výskyt BSE u kôz čím skôr. Príjem z jednej kozy je však taký malý, že ho podstatne prevyšujú náklady na testovanie kôz na PSE. Prevedenie nákladov na majiteľov by majiteľov odradilo, aby ponúkali svoje zvieratá na zabitie. Znamenalo by to, že by sa neuskutočnili žiadne testy a nezozbierali epizootické údaje, čo by bolo vzhľadom na ich závažnosť pre zdravie verjnosti neprijateľné. Úplná náhrada nákladov na testovanie zabezpečuje, aby sa u jatočných kôz mohli vykonať testy PSE a získať výsledky testov

Príslušné hospodárske odvetvie/odvetvia: Poľnohospodárske podniky, najmä vlastníci kôz

Názov a adresa orgánu poskytujúceho pomoc: Ministerie van Landbouw Natuur en Voedselkwaliteit

Internetová stránka: www.minlnv.nl/loket

Ďalšie informácie: Ako bolo uvedené, ide o dočasné opatrenie. Pomoc pri testovaní na BSE a PSE sa povoľuje podľa usmernenia Spoločenstva, ktoré sa týka testov na PSE, uhynutých zvierat a jatočného odpadu (Ú. v. ES C 324, 24.2.2002)

Číslo pomoci: XA 47/05

Členský štát: Francúzsko

Región: Departement Var

Názov schémy pomoci: Pomoc na zabezpečenie skladovania prípravkov na ochranu rastlín

Právny základ:

— Article 4 du règlement (CE) no 1/2004 de la Commission

— Articles L 1511-1 et suivants du Code général des collectivités territoriales

Ročné výdavky plánované v rámci schémy pomoci: 100 000 EUR

Maximálna intenzita pomoci: Výška pomoci bude zodpovedať 20 % oprávnených investícií a je ohraničená maximálnou sumou 1 400 EUR.

Ak investície uskutočňujú mladí poľnohospodári v priebehu piatich rokov od začiatku ich činnosti, maximálna výška pomoci sa stanoví na 25 % s hornou hranicou 1 450 EUR.

V prípade uplatňovania doplňujúceho financovania inými územnými orgánmi sa výška pomoci Generálnej rady bude od prípadu k prípadu znižovať do takej miery, aby sa dodržala maximálna výška povolenej verejnej pomoci

Dátum implementácie: Dňom doručenia potvrdenia Európskej komisie o prijatí

Trvanie schémy pomoci: Najneskôr do 31. decembra 2009

Účel pomoci: Schéma pomoci na investície na skladovanie prípravkov na ochranu rastlín podporí v poľnohospodárskej oblasti zlepšenie postupov, ktoré umožňujú ochranu a rešpektovanie životného prostredia a prírodných zdrojov, a zároveň zabezpečujú bezpečnosť jednotlivcov.

V tomto prípade oprávnené náklady môžu byť:

nadobudnutie bezpečnostných stavieb prispôsobených na skladovanie sudov a malých nádob, ako aj ich vybavenie (termická izolácia, súprava poličiek, absorbujúci koberec na chemické produkty, atď.)

vybavenie existujúcich stavieb alebo štruktúr (bezpečnostná skriňa, skladovacie jednotky, lokálna ventilácia, záchytné nádrže, atď.)

inštalácia špeciálneho profesionálneho ochranného zariadenia určeného na skladovanie prípravkov na ochranu rastlín v poľnohospodárskom podniku, ako aj externé zariadenia a možnosti (galvanizácia skladovacích modulov, ochranný poťah, atď.)

Ustanovenie je v súlade s kritériami článku 4 nariadenia ES č. 1/2004.

Najmä vzhľadom na podporu investícií na zabezpečenie zariadení na skladovanie prípravkov na ochranu rastlín určených na ochranu zdravia poľnohospodárov nie je schéma pomoci zameraná na uspokojovanie minimálnych požiadaviek Spoločenstva týkajúcich sa životného prostredia, hygienických podmienok chovateľských podnikov alebo starostlivosti o zvieratá, ktorých dodržiavanie sa inak vopred overuje. Jej účel sa v skutočnosti týka verejného zdravia, ktoré upravujú pravidlá presahujúce oblasť poľnohospodárstva

Príslušný(-é) hospodársky(-e) sektor(-y): Všetky poľnohospodárske podniky príslušného departementu

Názov a adresa orgánu poskytujúceho pomoc:

Monsieur le Président du Conseil général du Var Direction de l'activité économique et du développement – service agriculture BP 1 303 FR-83 076 Toulon Cedex

Internetová stránka: www.cg83.fr

Číslo pomoci: XA 50/05

Členský štát: Spolková republika Nemecko

Región: Schleswig-Holstein

Názov programu pomoci alebo názov spoločnosti prijímajúcej individuálnu pomoc: Poskytnutie pomoci na náklady na prípravu uhynutých zvierat (hovädzí dobytok, ovce, kozy) na odber vzoriek v súvislosti s uskutočnenými rýchlymi testmi na BSE/TSE pri uhynutých zvieratách (hovädzí dobytok, ovce, kozy) podľa nariadenia (ES) č. 999/2001 z 22. mája 2001, ktorým sa ustanovujú pravidlá prevencie, kontroly a eradikácie niektorých spongiformných prenosných encefalitíd. Príjemcovia sú príslušní majitelia zvierat, ktorí sú v zmysle nariadenia (ES) č. 1/2004 považovaní za malý, príp. stredný podnik

Právny základ: Richtlinien für die Gewährung von Beihilfen im Rahmen der Bekämpfung Transmissibler Spongiformer Enzephalopathien bei Rinder, Schafen und Ziegen (TSE- Beihilfe-Richtlinien) in der Fassung vom 16. Dezember 2004

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Náklady na prípravu uhynutých zvierat (hovädzí dobytok, ovce, kozy) na odber vzorky 770 000 EUR v roku 2005.

Od roku 2006 ročne 161 000 EUR

Maximálna intenzita pomoci: 100 % príp. 7,41 EUR na prípravu vzorky pri hovädzom dobytku a 3,86 EUR na prípravu vzorky pri ovciach a kozách

Dátum implementácie: Implementácia od nadobudnutia účinnosti smernice na poskytovanie pomoci v rámci boja proti prenosným spongiformným encefalitídam pri hovädzom dobytku, ovciach a kozách (smernice v súvislosti s TSE) v znení zmien a doplnení zo 16. decembra 2004 so spätnou platnosťou k 1. januáru 2001.

Poznámka: Oneskorené oznámenie sa uvádza až teraz z dôvodu predchádzajúceho pokusu predložiť jednotnú žiadosť o pomoc pre Spolkovú republiku Nemecko (číslo pomoci 373/2003). Keďže tento pokus nebol úspešný a medzitým nadobudlo účinnosť nariadenie o výnimke 1/2004, podáva sa osobitná žiadosť pre Šlezvisko – Holštajnsko

Trvanie programu alebo individuálnej pomoci: Pomoc sa poskytuje tak dlho, ako je stanovené skúmanie podľa prílohy III kapitoly A ods. I. 3, ako aj ods. II. 3 nariadenia (ES) č. 999/2001

Účel pomoci: Majitelia zvierat v Šlezvisku – Holštajnsku sú v zásade povinní znášať náklady na opatrenia diagnostickej povahy, ktoré sa musia realizovať na základe predpisov v súvislosti s nákazou ich zvierat. Cieľom opatrenia je preto zabezpečiť dohľad pri uhynutých zvieratách počas testov TSE tým, že sa majiteľom uhynutého hovädzieho dobytka, oviec a kôz vyrovná poplatok, ktorý musia zaplatiť za prípravu uhynutých zvierat na odber vzoriek

Výnimka vychádza z článku 16 písm. C) nariadenia (ES) č. 1/2004

Príslušný(-é) sektor(-y) hospodárstva: Sektor poľnohospodárstvo. Majitelia hovädzieho dobytka, oviec a kôz na úrovni výrobcov

Názov a adresa orgánu poskytujúceho pomoc:

Ministerium für Soziales, Gesundheit, Familie, Jugend und Senioren des Landes Schleswig-Holstein Adolf-Westphal-Straße 4 DE-24 143 Kiel

Internetová stránka: http://www.landesregierung-sh.de/landesrecht/6623.18h.htm

(Odkaz: Amtsbl. Schl.-H. 2004 s. 853)

Číslo pomoci: XA 51/05

Členský štát: Francúzsko

Región: Pikardia

Názov schémy pomoci: Pomoc na certifikáciu a kontroly v oblasti ekologického poľnohospodárstva

Právny základ:

— Article 13 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanante du conseil régional du 29 octobre 2004

Plánované ročné výdavky: 50 000 EUR

Maximálna intenzita pomoci:

— 100 % skutočných nákladov na certifikáciu a kontroly v prípade 100 % ekologického spôsobu výroby

— 50 % skutočných nákladov na certifikáciu a kontroly v prípade zmiešaného spôsobu výroby (jedna časť výroby je ekologická a druhá tradičná)

Horná hranica ročných oprávnených výdavkov: 1 000 EUR

Dátum implementácie: Dňom doručenia potvrdenia Európskej komisie o prijatí

Trvanie schémy pomoci: Neobmedzené za predpokladu pridelenia rozpočtových dotácií

Účel pomoci: Organizovaným spôsobom sprevádzať a podporovať rozvoj ekologického poľnohospodárstva v Pikardii, pokrývajúc všetky alebo časť nákladov vynaložených na počiatočnú certifikáciu a kontroly, ktoré sa týkajú spôsobov ekologickej výroby uskutočňovaných v zmysle nariadenia (EHS) č. 2092

Regionálna rada chce prostredníctvom takejto pomoci ekologickému poľnohospodárstvu rozvinúť v Picardii kvalitné poľnohospodárstvo

Príslušný(-é) sektor(-y) hospodárstva: Všetky sektory výroby, spracovania a odbytu poľnohospodárskych výrobkov

Táto schéma pomoci sa týka poľnohospodárskych podnikov, spracovateľských podnikov ekologických produktov, ako aj združení alebo odvetvových organizácií ekologických producentov

Názov a adresa príslušného orgánu:

Conseil régional de Picardie 11, mail Albert 1er BP 2616 FR-80026 Amiens cedex 1

Internetová stránka: http://www.picardie.fr/fr/page.cfm?pageref=guidedesaidesagri

Číslo pomoci: XA 52/05

Členský štát: Francúzsko

Región: Pikardia

Názov schémy pomoci: Pomoc na investície na rozvoj ekologického poľnohospodárstva

Právny základ:

— Articles 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-1 de la commission permanente du conseil régional du 29 octobre 2004

Plánované ročné výdavky: 300 000 EUR

Maximálna intenzita pomoci:

— 40 % pre poľnohospodárske podniky so 100 % ekologickým spôsobom výroby (využívanie celej plochy na ekologickú výrobu), vrátane podnikov v štádiu ich konverzie

— 30 % pre zmiešané poľnohospodárske podniky (časť produkcie je ekologická a časť je tradičná), s bonusom 5 % pre poľnohospodárov, krorí začali svoju činnosť pred menej ako 5 rokmi

Horná hranica oprávnených investícií: 50 000 EUR na jeden projekt, pričom horná hranica pomoci zodpovedá 20 000 EUR, 15 000 EUR a 17 500 EUR

V prípade dohôd s inými územno-správnymi celkami (departementy, územia, obce...) sa môže táto horná hranica oprávnených investícií zdvojnásobiť.

V prípade spoločností s viacerými spoločníkmi, ktorí sú poľnohospodári sa môže horná hranica oprávnených investícií a teda horná hranica pomoci zodpovedajúca maximálnej uvedenej výške zdvojnásobiť

Dátum implementácie: Dňom doručenia potvrdenia Európskej komisie o prijatí

Trvanie schémy pomoci: Neobmedzené za predpokladu pridelenia rozpočtových dotácií

Účel pomoci: Podporiť rozvoj ekologického poľnohospodárstva v regióne Pikardia poskytnutím pomoci na investície vynakladané na tieto účely:

zlepšenie a reorganizácia výroby,

zvýšenie kvality,

ochrana a zlepšenie prírodného prostredia, hygienických podmienok a starostlivosti o zvieratá,

podpora diverzifikácie podnikateľskej činnosti

Táto pomoc sa týka všetkých investícií priamo súvisiacich s ekologickým poľnohospodárstvom (s výnimkou investícií vynakladaných iba na obnovenie vybavenia) počas a po konverzii, a na úrovni výroby, spracovania, ako aj odbytu výrobkov ekologického poľnohospodárstva

Príslušný(-é) sektor(-y) hospodárstva: Všetky sektory výroby, spracovania a odbytu poľnohospodárskych výrobkov ekologického poľnohospodárstva. Táto schéma pomoci sa týka všetkých poľnohospodárskych podnikov s ekologickým spôsobom výroby a inštitúcií spojených so zhromažďovaním prostriedkov s cieľom lepšie zhodnotiť ekologickú výrobu

Názov a adresa zodpovedného orgánu:

Conseil régional de Picardie 11, mail Albert 1er BP 2616 FR-80026 Amiens cedex 1

Internetová stránka: http://www.picardie.fr/fr/page.cfm?pageref=guidedesaidesagri

(1) Schéma a všetky individuálne opatrenia založené na schéme, ktorá pretrvala po 31. decembri 2006 budú prispôsobené pravidlám, ktoré sa uplatňujú v dôsledku revízie nariadenia (ES) č. 1/2004. Záväzok zahŕňa informovanie Európskej komisie o zmenách a doplneniach zavedených v súlade s nariadením (ES) č. 1/2004 alebo neskoršieho nariadenia.